**Izbor za papu 1124. godine** je održan između 13. i 21. decembra 1124. nakon smrti pape Kalista II. Predstavljali su izuzetno dramatičan niz kaotičnih događaja, uzrokovanih dubokom podjelom na dvije frakcije u zboru kardinala - staru, kojom su dominirali Italijani imenovani od papa Urbana II i Paskala II i novu, kojom su dominirali kardinali iz Francuske koje je imenovao njihov zemljak Kalist II te vodio kardinal Aymeric de Bourgogne. Obje frakcije su se povezale s dvije moćne suparničke porodice rimskih aristokrata - Frangipanijima, čije je glavno uporište bilo oko ruševina Koloseuma, a koje su podržavale nove kardinale; te Pierleonijeve, koji su kontrolirali Tiberinski otok i područje oko ruševina Marcelovog teatra, te podržavali italijanske kardinale. 

Nakon što je Kalist II umro 13. decembra, obje frakcije i oba klana su se načelno složili da izbor novog pape, u skladu s kanonskim pravom bude održan nakon tri dana. Leo Frangipani, čelnik Frangipanija, je, pak pokušao ishoditi odgodu izbora kako bi bolje pripremio izbor svog kandidata Lamberta Scanabecchija; taj je prijedlog odbijen, a među običnim rimskim narodom se pojavila inicijativa da se izabere Saxo de Agnani. Kada su se 16. decembra kardinali okupili u samostanu sv. Pankratija, za papu je jednoglasno izabran kardinal Theobaldo Boccapecci, koji je uzeo ime Celestin II. Međutim, nedugo potom su u samostan prodrli Frangipanijevi pristaše, te je došlo do meteža u kome je Celestin II ozlijeđen. Tada je odmah objavio kako podnosi ostavku i odustaje od papinstva, čime je otvoren put Scanabecchiju. Taj izbor, međutim, nisu htjeli prihvatiti pristaše Pierleonija. U Rimu su izbile ulične borbe, ali su se postepeno smirile kada su kardinal Aymeric i Leo Frangipani na svoju stranu privukli gradskog prefekta Urbana, ali i počeli mititi pripadnike Pierleonija. Scanabecchi je u takvim okolnostima odbio prihvatiti papinstvo, ali je 21. decembra jednoglasno izabran te posvećen za papu, uzevši ime Honorije II.

Literatura
----------

* I. S. Robinson, *The Papacy 1073-1198. Continuity and Innovation.* Cambridge University Press 1990
* H. W. Klewitz, *Reformpapsttum und Kardinalkolleg*, Darmstadt 1957
* R. Hüls, *Kardinäle, Klerus und Kirchen Roms: 1049-1130*, Tybinga 1977
* S. Miranda: lista uczestników elekcji 1124 wg Alfonso Chacón, *Vitae et res gestae Pontificum Romanorum et S. R. E. Cardinalium* z 1677 r.
* The Catholic Encyclopedia
* Ambrogio Piazzoni, *Historia wyboru papieży*, Wyd. M, Kraków 2003
* Kazimierz Dopierała, *Księga papieży*, Wyd. Pallotinum, Poznań 1996

| * p
* r
* u
Papinski izbori i konklave |
| --- |
| Papinski izbori do 1059. • Papinska konklava (od 1274) |
| 11. vijek | 
* 1061
* 1073
* 1086
* 1088
* 1099

 |
| 12. vijek | 
* 1118
* 1119
* 1124
* 1130
* 1143
* 1144
* 1145
* 1153
* 1154
* 1159
* 1181
* 1185
* okt. 1187
* dec. 1187
* 1191
* 1198

 |
| 13. vijek | 
* 1216
* 1227
* 1241
* 1243
* 1254
* 1261
* 1264–65
* 1268–71
* jan. 1276
* jul. 1276
* sept. 1276
* 1277
* 1280–81
* 1285.
* 1287–88
* 1292–94
* 1294

 |
| 14. vijek | 
* 1303
* 1304–05
* 1314–16
* 1334
* 1342
* 1352
* 1362
* 1370
* 1378
* 1389

 |
| 15. vijek | 
* 1404
* 1406
* 1417
* 1431
* 1447
* 1455
* 1458
* 1464
* 1471
* 1484
* 1492

 |
| 16. vijek | 
* sept. 1503
* okt. 1503
* 1513
* 1521–22
* 1523
* 1534
* 1549–50
* apr. 1555
* maj 1555
* 1559
* 1565–66
* 1572
* 1585
* sept. 1590
* okt-dec. 1590
* 1591
* 1592

 |
| 17. vijek | 
* mart 1605
* maj 1605
* 1621
* 1623
* 1644
* 1655
* 1667
* 1669–70
* 1676
* 1689
* 1691
* 1700

 |
| 18. vijek | 
* 1721
* 1724
* 1730
* 1740
* 1758
* 1769
* 1774–75
* 1799–1800

 |
| 19. vijek | 
* 1823
* 1829
* 1830–31
* 1846
* 1878

 |
| 20. vijek | 
* 1903
* 1914
* 1922
* 1939
* 1958
* 1963
* aug. 1978
* okt. 1978

 |
| 21. vijek | 
* 2005
* 2013

 |